Rådets konklusioner af 4. december 2014, der godkendte EU's strategi og handlingsplan for toldrisikostyring for 2014 (herefter "strategien" og "handlingsplanen") opfordrede Kommissionen til inden for 18 måneder at underrette Rådet om gennemførelsen af strategien og handlingsplanen samt om de opnåede resultater.

2.5Mål 4 – Styrke kapaciteten til at sikre ensartet, effektiv implementering af den fælles ramme for toldrisikostyring og forbedre evnen til at reagere på nye risici

I strategien og handlingsplanen opfordres der til, at der fastlægges en retlig ramme, der vil sikre tilgængeligheden af data af høj kvalitet for så vidt angår forhåndsinformation om fragt vedrørende bevægelser i forsyningskæden, samt at disse data anvendes korrekt af toldvæsenet og andre kompetente myndigheder med henblik på risikostyring. Indførelsen af "parallel registrering" – hvor forskellige operatører registrerer oplysninger om den samme specifikke opgave – samt ophævelsen af de nuværende fritagelser for postforsendelser og forsendelser af lav værdi er afgørende for at sikre datakvaliteten. Den retlige ramme består af EU-toldkodeksen samt de nærmere regler i de delegerede forordninger og gennemførelsesforordningerne. Den nye lovgivning træder i kraft den 1. maj 2016, og udviklingen og opgraderingen af de relevante it-systemer, der er nødvendige for dens gennemførelse, vil ske i overensstemmelse med tidsplanen i arbejdsprogrammet for EU-toldkodeksen.

Undersøgelsen viser, at størstedelen af handlingsplanens tiltag og deltiltag er blevet iværksat og er i gang på tidspunktet for udarbejdelsen af denne rapport, dvs. 18 måneder inde i gennemførelsesprocessen.

Oplysningerne i denne rapport er tilvejebragt ved hjælp af en undersøgelse internt i Kommissionen og i medlemsstaterne. Den omfattede gennemførelsen af de enkelte tiltag (både dem, der er påbegyndt, og dem, der endnu ikke er blevet iværksat) og gav Kommissionen mulighed for at berette om såvel succeshistorier som udfordringer og indhente bemærkninger om og forslag til gennemførelsesprocessen generelt.

I denne rapport foretages en overordnet kvalitativ vurdering af gennemførelsen af strategien. Den fremhæver de fremskridt, der er opnået i forbindelse med hver af de syv nøglemål, og når til nogle foreløbige konklusioner. Eftersom det ikke er lang tid siden, at tiltagene blev sat i værk, har denne rapport ikke til hensigt at vurdere deres indvirkning.

I handlingsplanen fastlægges en række tiltag (i alt 22 tiltag og 54 deltiltag), der skal gennemføres for hvert mål. Der er udarbejdet en køreplan for gennemførelsen af tiltagene, og der er fastsat 64 formål. Størstedelen af tiltagene gennemføres enten af Kommissionen eller med Kommissionen som hovedansvarlig.

Der bliver ligeledes udviklet eller opgraderet it-systemer til andre toldprocedurer som en del af EU-toldkodeksen.

Importkontrolsystem

Et af de prioriterede tiltag, der fastlægges i strategien, er udvikling og implementering af passende it-løsninger med henblik på at forbedre datakvalitet, registreringssystemer og tilgængelighed af data til sporing af sikkerheds- og sikringsrisici ved varernes indpassage. Det vigtigste formål under dette prioriterede tiltag er udvikling af et nyt importkontrolsystem. Med støtte fra medlemsstaterne har Kommissionen udarbejdet en businesscase og et visionsdokument på baggrund af cost-benefit-analyser og gennemførlighedsanalyser.

Det nye importkontrolsystem vil medføre markante forbedringer af EU's toldrisikostyring. Et fælles register over forhåndsinformation om fragt er kernen i og en grundlæggende forudsætning for de nødvendige forbedringer af kvaliteten og tilgængeligheden af data. Med indførelsen af parallel registrering og den forventede stigning i mængden af forhåndsinformation om fragt – fra ca. 40 mio. angivelser årligt i det nuværende system til ca. 400 mio. i det nye importkontrolsystem – ville en decentraliseret tilgang være yderst belastende for toldvæsen og erhverv. En cost-benefit-analyse fra 2013 og en yderligere undersøgelse af muligheder har allerede vist, at kun en centraliseret tilgang kan dække behovet for, at systemet har en høj tilgængelighedsgrad, og vil sikre en harmoniseret tilgang til toldrisikostyring på baggrund af forhåndsinformation om fragt. Det fælles register vil gøre det muligt at lagre og behandle den stigende mængde forhåndsinformation om fragt og vil give alle medlemsstater i en hvilken som helst forsyningskæde mulighed for at foretage en effektiv og virkningsfuld risikovurdering direkte og samtidigt ved hjælp af registrets oplysninger. Det vil desuden gøre det muligt for medlemsstaterne at dele risikorelevant information og kontrolresultater.

Iværksættelsen af den formelle videreudviklingsfase for ICS 2.0 er blevet forsinket, men der arbejdes på at afklare ubesvarede spørgsmål vedrørende budget, forvaltning, gennemførelsesstrategi- og planlægning, driftstilstand, en målrettet gennemførelsesretsakt for it-systemet og projektets kapacitet. Der skal følges en pragmatisk trinvis tilgang (ved hjælp af "byggesten") i forbindelse med videreudviklingen og gennemførelsen.

2.4Mål 3 – Gennemførelse af kontrol og foranstaltninger til mindskelse af risici, hvor det er nødvendigt ("Forhåndsvurdering, kontrol, når det kræves")

Fremskridtene på dette område skyldes hovedsageligt fremskridtene i forbindelse med aktiviteter, der allerede var i gang, da strategien blev vedtaget, navnlig aktiviteter vedrørende forbud og restriktioner. Der er blevet udarbejdet en række faktablade (i samarbejde med medlemsstaterne) om udvalgte retsakter, der fastsætter forbud og restriktioner for import og eksport af varer, der skal kontrolleres ved EU's ydre grænser. Faktabladene indeholder en beskrivelse af lovgivningsrammen, toldvæsenets rolle og de dokument- og fysiske kontroller, der skal foretages. De udgør et grundlag for fastsættelsen af tidspunktet for toldkontrollerne og for afgørelsen om, hvorvidt der er behov for yderligere anbefalinger til toldvæsen og andre myndigheder.

Kommissionens tjenestegrene har udarbejdet en vejledning, der skal understøtte udformningen eller revisionen af EU's retsakter om inddragelsen af toldvæsenet, herunder hvordan der skal tages højde for toldrisikostyring.

2.5Mål 4 – Styrke kapaciteten til at sikre ensartet, effektiv implementering af den fælles ramme for toldrisikostyring og forbedre evnen til at reagere på nye risici

Der har været begrænsede fremskridt på trods af mange igangværende tiltag rettet mod at øge medlemsstaternes og EU's kapacitet til at implementere den nuværende ramme for toldrisikostyring. Selv om medlemsstaterne har deltaget aktivt i identificeringen af uoverensstemmelser i forbindelse med implementeringen af den fælles ramme for toldrisikostyring på nationalt niveau og tilvejebringelsen af løsninger på disse svagheder, er der problemer med medlemsstaternes kapacitet til at gennemføre løsninger og EU's evne til at yde passende støtte til medlemsstaternes risikoanalysekapacitet ved hjælp af det nye importkontrolsystem.

I 2015 vurderede og fastlagde Kommissionen og eksperter fra medlemsstaterne behovet for et forbedret it-system til deling af risikooplysninger, altså den næste generation af toldrisikoforvaltningssystemet.

Der blev evalueret fælles risikokriterier på både medlemsstatsplan og EU-plan. Medlemsstaterne iværksatte pilotprojekter for at vurdere og teste indførelsen af fælles risikokriterier. Samtidig blev dataminingværktøjer og design til dataanalyse testet på data, der var tilgængelige på EU-plan. Målet med disse tests var at kortlægge yderligere mulige risikostyringsfærdigheder og sikre en bedre målretning, navnlig i forbindelse med containertransport.

Som en del af den igangværende proces med udvikling af fælles kriterier for samtlige risici begyndte Kommissionen og medlemsstaterne at arbejde på definitioner af forskellige finansielle risici og revidere de nuværende risikokriterier for sikkerhed og sikring, navnlig vedrørende luftfragtsikkerhed.

Kommissionen og medlemsstaterne har desuden truffet foranstaltninger til at sikre en harmoniseret gennemførelse af risikokriterier.

I forbindelse med overvågningen og evalueringen af gennemførelsen har de opnået synergieffekter med evalueringen af toldunionens effektivitet.





2.6Mål 5 – Fremme af samarbejdet mellem diverse instanser og informationsdeling mellem toldvæsen og andre myndigheder på medlemsstatsplan og EU-plan

Samarbejdet mellem diverse instanser er overordnet set forbedret, især inden for andre områder end toldpolitik.

Der er bl.a. blevet udviklet en metode til brug for udveksling af risikooplysninger mellem markedsovervågnings- og toldmyndigheder på området for produktsikkerhed. I december 2015 blev et udkast til denne metode fremlagt for medlemsstaterne.

Der er mulighed for forbedring af samarbejdet mellem toldvæsen og andre grænsekontrolmyndigheder vedrørende informationsdeling i forbindelse med kontrol af varer, der medbringes af rejsende eller besætningsmedlemmer. Denne problemstilling blev fremhævet i meddelelsen Stærkere og mere intelligente informationssystemer for grænser og sikkerhed fra april 2016.